**Davening for the Sick
|Rabbi Michael Taubes**

**1. ויקרא פרשת תזריע פרק יג
)**מה) וְהַצָּרוּעַ אֲשֶׁר בּוֹ הַנֶּגַע בְּגָדָיו יִהְיוּ פְרֻמִים וְרֹאשׁוֹ יִהְיֶה פָרוּעַ וְעַל שָׂפָם יַעְטֶה וְטָמֵא טָמֵא יִקְרָא:

**2. רש"י ויקרא פרשת תזריע פרק יג
)**מה) וטמא טמא יקרא - משמיע שהוא טמא ויפרשו ממנו:

**3. תלמוד בבלי מסכת מועד קטן דף ה עמוד א**

רבי אבהו אמר מהכא: +ויקרא י"ג+ וטמא טמא יקרא - טומאה קוראה לו, ואומרת לו: פרוש. וכן אמר רבי עוזיאל בר בריה דרבי עוזיאל רבה: טומאה קוראה לו ואומרת לו: פרוש. והאי להכי הוא דאתא? ההוא מיבעי ליה לכדתניא: וטמא טמא יקרא - צריך להודיע צערו לרבים, ורבים מבקשין עליו רחמים! - אם כן ליכתוב וטמא יקרא מאי וטמא טמא - שמעת מינה תרתי.

**4. רש"י מסכת מועד קטן דף ה עמוד א**

טומאה קוראה לו פרוש - כלומר, עושים סימנים על הטומאה, כדי שיהא מרגיש ופורש.

**5. רמב"ם הלכות טומאת צרעת פרק י**

הלכה ו
מצות עשה שיהיה המצורע המוחלט מכוסה ראש כל ימי חלוטו ועוטה על שפם כאבל ופורם בגדיו ומודיע העוברים עליו שהוא טמא שנאמר והצרוע אשר בו הנגע וגו'

**6. רמב"ם הלכות טומאת צרעת פרק י**הלכה ח
המצורעת אינה פורעת ואינה פורמת ולא עוטה על שפם אבל יושבת היא מחוץ לעיר ומודיעה לאחרים שהיא טמאה, ולא המצורעים בלבד אלא כל המטמאים את האדם חייבין להודיע לכל שהן טמאין כדי שיפרשו מהן שנאמר וטמא טמא יקרא הטמא מודיע שהוא טמא.

**7. תלמוד בבלי מסכת סוטה דף לב עמוד ב**

כדתניא: +ויקרא יג+ וטמא טמא יקרא - צריך להודיע צערו לרבים ורבים מבקשים עליו רחמים, וכל מי שאירע בו דבר צריך להודיע לרבים, ורבים מבקשים עליו רחמים.

**8. רש"י מסכת סוטה דף לב עמוד ב**טמא טמא יקרא - כלומר סורו מעליו שטמא הוא.

**9. תלמוד בבלי מסכת שבת דף סז עמוד א**והתניא: אילן שמשיר פירותיו סוקרו (וצובע אותו) בסיקרא וטוענו באבנים. בשלמא טוענו באבנים - כי היכי דליכחוש חיליה, אלא סוקרו בסיקרא מאי רפואה קעביד? - כי היכי דליחזייה אינשי וליבעו עליה רחמי. כדתניא: +ויקרא יג+ וטמא טמא יקרא - צריך להודיע צערו לרבים, ורבים יבקשו עליו רחמים. אמר רבינא: כמאן תלינן כובסי בדיקלא, - כי האי תנא. והתניא: אילן שמשיר פירותיו סוקרו (וצובע אותו) בסיקרא וטוענו באבנים. בשלמא טוענו באבנים - כי היכי דליכחוש חיליה, אלא סוקרו בסיקרא מאי רפואה קעביד? - כי היכי דליחזייה אינשי וליבעו עליה רחמי. כדתניא: +ויקרא יג+ וטמא טמא יקרא - צריך להודיע צערו לרבים, ורבים יבקשו עליו רחמים. אמר רבינא: כמאן תלינן כובסי בדיקלא, - כי האי תנא.

**10. רש"י מסכת שבת דף סז עמוד א**טמא טמא - הוא עצמו אומר: טמא, רחקו מעלי.
כובסי - אשכול תמרים, וסימן הוא שמשיר פירותיו.

**11. רש"י מסכת חולין דף עח עמוד א**כי האי תנא - לבקש עליו רבים רחמים.

**12. תלמוד בבלי מסכת נדה דף סו עמוד א**דתניא: +ויקרא י"ג+ וטמא טמא יקרא - צריך להודיע צערו לרבים, ורבים מבקשים עליו רחמים. אמר רב יוסף: הוה עובדא בפומבדיתא - ואתסי.

**13. רש"י מסכת נדה דף סו עמוד א**הוה עובדא - וגילתה צערה לרבים ובקשו עליה רחמים ונתרפאה.

**14. תלמוד בבלי מסכת ברכות דף ז עמוד ב- דף ח עמוד א**דאמר רבי יוחנן משום רבי שמעון בן יוחי,
מאי דכתיב +תהלים ס"ט+ ואני תפלתי לך ה' עת רצון - אימתי עת רצון - בשעה שהצבור מתפללין.

**15. רש"י מסכת ברכות דף ח עמוד א**עת רצון - אלמא: יש שעה שהיא של רצון.

**16. דברים רבה(וילנא) פרשת ואתחנן פרשה ב**יב - …ד"א ואני תפלתי וגו' דוד בשביל שהיה יחידי אמר עת רצון אבל תפלתן של ציבור אינה חוזרת לעולם ריקם הוי כה' אלהינו בכל קראנו אליו.

**17. רמב"ם הלכות תפילה ונשיאת כפים פרק ח**הלכה א
תפלת הציבור נשמעת תמיד ואפילו היו בהן חוטאים אין הקדוש ברוך הוא מואס בתפלתן של רבים, לפיכך צריך אדם לשתף עצמו עם הציבור, ולא יתפלל ביחיד כל זמן שיכול להתפלל עם הציבור, ולעולם ישכים אדם ויעריב לבית הכנסת שאין תפלתו נשמעת בכל עת אלא בבית הכנסת, וכל מי שיש לו בית הכנסת בעירו ואינו מתפלל בו עם הציבור נקרא שכן רע.

**18. תלמוד בבלי מסכת עבודה זרה דף ח עמוד א**אמר רב יהודה בריה דרב שמואל בר שילת משמיה דרב, אע"פ שאמרו: שואל אדם צרכיו בשומע תפלה, אבל אם בא לומר בסוף כל ברכה וברכה מעין כל ברכה וברכה - אומר. א"ר חייא בר אשי אמר רב, אע"פ שאמרו: שואל אדם צרכיו בשומע תפלה, אם יש לו חולה בתוך ביתו - אומר בברכת חולים, ואם צריך לפרנסה - אומר בברכת השנים.

**19. רש"י מסכת עבודה זרה דף ח עמוד א**מעין כל ברכה וברכה - אם היה משכח תלמודו מאריך בחונן הדעת אם בעל תשובה הוא מאריך בהרוצה בתשובה וכן כולן.

**20. רמב"ם הלכות תפילה ונשיאת כפים פרק ו**הלכה ב
המתפלל עם הציבור לא יאריך את תפלתו יותר מדאי אבל בינו לבין עצמו הרשות בידו, ואם בא לומר אחר תפלתו אפילו כסדר וידוי יום הכפורים אומר, וכן אם רצה להוסיף בכל ברכה וברכה מן האמצעיות מעין הברכה מוסיף.
הלכה ג
כיצד היה לו חולה מבקש עליו רחמים בברכת חולים כפי צחות לשונו, היה צריך לפרנסה מוסיף תחנה ובקשה בברכת השנים, ועל דרך זה בכל אחת מהן, ואם רצה לשאול כל צרכיו בשומע תפלה שואל, אבל לא ישאול לא בשלש ראשונות ולא בשלש אחרונות.

**21. תלמוד בבלי מסכת מגילה דף יז עמוד ב**ומה ראו לומר רפואה בשמינית? אמר רבי אחא: מתוך שנתנה מילה בשמינית, שצריכה רפואה, לפיכך קבעוה בשמינית.

**22. טור אורח חיים הלכות תפלה סימן קטז**שמינית רפאינו ומה ראו לומר רפואה בשמינית א"ר אחא מתוך שניתנה מילה בשמיני וצריכה רפואה קבעוה בשמינית וגם כדי לומר גאולה בשביעית שינו סדר הפסוק שהיה ראוי לומר רפואה בין סליחה לגאולה כדפרישית לעיל כדכתיב הסולח לכל עוניכי הרופא לכל תחלואיכי אלא שראו לקבוע גאולה בשביעית הילכך קבעוה מיד אחר ברכה שאחריה ויש בה כ"ז תיבות כנגד כ"ז פסוקים שבפרשת מילה וכ"ז תיבות בפסוק ויאמר אם שמוע עד רופאך שבזכות התורה והמצות באה רפואה וכ"ז אותיות בפסוק כי חיים הם למוצאיהם ולכל בשרו מרפא.

**23. שערי תשובה סימן קטז**]א]  ונרפא - … ובתשו' הר"י מולכו כתב שאם צריך להתפלל על החולה עדיף בש"ת והיינו תפלה בפירוש וברפאינו במחשב' לבד והבר"י כ' ע"ז שמעתי משום רבנן קשישי שהיו מתפללים בברכת רפאינו וכן אני נוהג עכ"ל:

**24. רש"י מסכת תענית דף יד עמוד ב**

ובשומע תפלה - אמרינן לשאילת מטר כיחיד השואל צרכיו בשומע תפלה, דהא דאמרינן שאלה בברכת השנים אפילו ביחיד - משום דזמן צבור הוא, אבל במילתא אחריתי, דהוי ליחיד ולא לצבור, כהכא דבתקופת תמוז לאו זמן שאילת צבור הוא - בשומע תפלה הוא דמדכר ליה, ולא בברכת השנים, כדאמרינן במסכת עבודה זרה )ח, א)  ובברכות )לא, א) : אם היה לו חולה בתוך ביתו - מזכיר עליו בברכת החולים, ולבסוף מוקמינן: והלכתא בשומע תפלה, כך שמעתי.

**25. משנה ברורה סימן קטז**)ג)  דרך תפלה וכו' - ויכול להתפלל על חולים ברפאנו ויאמר רפא נא פב"פ רפואה שלמה בתוך שאר חולי ישראל וה"מ שלא בפניו  אבל בפניו א"צ להזכיר שמו:

**26. שער הציון סימן קטז
)**ה) אליה רבה וברכי יוסף ומגן גבורים, דלא כהמחמירין דוקא לכלול בשומע תפלה:

**27. שולחן ערוך אורח חיים הלכות תפלה סימן קיט**סעיף א
אם רצה להוסיף בכל ברכה מהאמצעית, מעין הברכה, מוסיף. כיצד,  היה לו חולה מבקש עליו רחמים בברכת רפאנו; היה צריך פרנסה, מבקש עליה בברכת השנים. הגה: וכשהוא מוסיף,  יתחיל בברכה ואח"כ מוסיף, אבל לא יוסיף ואח"כ יתחיל הברכה (טור סי' תקס"ז);  ובשומע תפלה יכול לשאול כל צרכיו, שהיא כוללת כל הבקשות;  ולהר"ר יונה, כשמוסיף בברכה מעין אותה ברכה אם מוסיף אותו בשביל כל ישראל, אומר אותו בלשון רבים ולא בלשון יחיד, ולא יוסיף אלא בסוף הברכה ולא באמצע; ואם שואל צרכיו ממש, כגון שיש לו חולה בתוך ביתו או שהוא צריך לפרנסה, יכול לשאול אפי' באמצע הברכה, והוא שישאל בלשון יחיד ולא בלשון רבים;  ובברכת שומע תפלה וכן בסוף התפלה בין קודם יהיו לרצון בין אחריו יכול לשאול בין בלשון יחיד בין בלשון רבים, בין צרכיו ממש בין צרכי רבים.

**28. משנה ברורה סימן קיט** )ב)  רחמים - ע' פר"ח דמייתי מזוהר פרשת וישלח הצילני נא וכו' דבתפלה בעי לפרושי מילי כדקא יאות עי"ש.  המבקש רחמים ע"ח א"צ להזכיר שמו שנאמר אל נא רפא נא לה ולא הזכיר שם מרים וה"מ בפניו אבל שלא בפניו צריך להזכיר שמו:

**29. שולחן ערוך אורח חיים הלכות תפלה סימן קכב**סעיף ב
 אין נכון לומר תחנונים קודם יהיו לרצון, אלא אחר סיום י"ח מיד,  יאמר: יהיו לרצון; ואם בא לחזור ולאומרו פעם אחרת אחר התחנונים, הרשות בידו.

**30. משנה ברורה סימן קכב** )ז)  אין נכון - עיין בב"י וד"מ שכתבו דמדינא אין איסור דלא חמור קודם יהיו לרצון מברכת שומע תפלה דקי"ל לעיל בסימן קי"ט דיכול לשאול בה כל צרכיו רק דלכתחלה נכון יותר לומר יהיו לרצון קודם אלהי נצור:

**31. ערוך השולחן אורח חיים הלכות תפילה סימן קיט**סעיף א
אם רצה להוסיף איזה דבר בקשה יכול להוסיף בכל ברכות האמצעיות בכל אחת מעניינה כיצד היה לו חולה בתוך ביתו או במשפחתו יכול לבקש עליו רחמים בברכת רפאנו היה צריך פרנסה מבקשה בברכת השנים וכן בכולם כגון שרוצה לבקש מה' שיאמץ לבו לתורה יבקש באתה חונן שיעזור לו בתשובתו יבקש בהשיבנו שימחול לו על חטאיו יבקש בסלח לנו וכיוצא בזה אמנם בשמע קולנו יכול לבקש כל דבר שירצה כי היא כלליות ולא פרטיות והיא כוללת כל הבקשות ולא יתחיל בבקשתו בראש הברכה אלא יתחיל בהברכה דהעיקר הוא המטבע שטבעו חכמים וקודם שיאמר חתימת הברכה יבקש בקשתו ויראה שיסיים בבקשתו במעין חתימה וכשמבקש רחמים על החולה אם מבקש בפני החולה א"צ להזכיר שמו אלא יאמר שלח נא רפואה להחולי הזה כמו שאמר משה רבינו אל נא רפא נא לה [ברכות לד.] אבל שלא בפניו צריך להזכיר שמו ושם אביו או שם אמו לברר בתפלתו על מי מבקש רחמים כי התפלה צריך להיות ברורה]ערש"י תענית י"ד: ד"ה ובשומע תפלה שכתב דכל הבקשות רק בשומע תפלה בלבד ע"ש והוא תימא גדולה וצע"ג: [

**32. שו"ת דעת כהן (ענייני יורה דעה) סימן קלב**ע"פ הזוהר טוב לתפילה להזכיר בשם האם ולא בשם האב, כנהוג בענינים אחרים, כ"ה בפ' לך דף פ"ד ע"א ואע"ג שהרי לכאורה מדברי הגמ' דברכות ל"ד ע"א, מ' שא"צ להזכיר שמו כלל כשמתפלל על חברו, כבר כתב אלי' רבא בסי' קט"ז דהיינו דוקא כשמתפלל בפניו של הנדרש לרחמים, אבל שלא בפניו צריך לפרש את שמו. ובכה"ג י"ל דגם תלמודא דידן מודה להזוהר דבשם אמו עדיף טפי, ורמז לדבר אני עבדך בן אמתך פתחת למוסרי (ועי' יבמות ע"ז) ומד' מהרש"א)בברכות שם) נראה שזהו דוקא כשמקצרים בתפלה דומיא דמשה, אבל כשמאריכין צריכין להזכיר בשם.

**33. תלמוד בבלי מסכת שבת דף סו עמוד ב**

אמר אביי, אמרה לי אם: כל מנייני - בשמא דאימא

**34. רש"י מסכת שבת דף סו עמוד ב**בשמא דאמא - פלוני בן פלונית.

**35. חכמת שלמה מסכת שבת דף סו עמוד ב**בד"ה בשמא כו' בן פלונית נ"ב דוקא נקט פלוני בן פלונית שבני אדם מכירין האשה שהיא אם הולד יותר מאביו כך שמעתי:

**36. תלמוד בבלי מסכת גיטין דף סט עמוד ב**

ואי לא, ליתי טחלא דציפרתא דלא איפתח ונטחיא בתנורא, ונוקי להדיה ונימא: כי היכי דיביש האי טחלא, נייבש טחליא דפלוני בר פלוניתא:

**37. רש"י מסכת גיטין דף סט עמוד ב**

ציפרתא דלא איפתח - עז שלא ילדה.

וניקו להדיה - יעמוד כנגדו.

**38. תלמוד בבלי מסכת שבת דף יב עמוד א- עמוד ב**

תנו רבנן: הנכנס לבקר את החולה אומר: שבת היא מלזעוק, ורפואה קרובה לבא, ורבי מאיר אומר: יכולה היא שתרחם.

רבי יהודה אומר: המקום ירחם עליך ועל חולי ישראל. רבי יוסי אומר: המקום ירחם עליך בתוך חולי ישראל. שבנא איש ירושלים, בכניסתו אומר: שלום. וביציאתו אומר: שבת היא מלזעוק, ורפואה קרובה לבא, ורחמיו מרובין, ושבתו בשלום. כמאן אזלא הא דאמר רבי חנינא: מי שיש לו חולה בתוך ביתו צריך שיערבנו בתוך חולי ישראל. כמאן - כרבי יוסי.

**39. רש"י מסכת שבת דף יב עמוד ב**

בתוך חולי ישראל - שמתוך שכוללן עם האחרים תפלתו נשמעת בזכותן של רבים.

**40. שולחן ערוך יורה דעה הלכות ביקור חולים ורפואה ונוטה למות וגוסס סימן שלה**

סעיף ה
כשמבקש עליו רחמים,  אם מבקש לפניו, יכול לבקש בכל לשון שירצה. ואם מבקש שלא בפניו, לא יבקש אלא בלשון הקדש.

סעיף ו
יכלול אותו בתוך חולי ישראל, שיאמר: המקום ירחם עליך בתוך חולי ישראל.  ובשבת אומר: שבת היא מלזעוק,  ורפואה קרובה לבא.

**41. ש"ך יורה דעה סימן שלה** ד -  בתוך חולי ישראל - שמתוך שכוללו עם אחרים תפלתו נשמעת יותר:

**42. שו"ת ציץ אליעזר חלק ה - רמת רחל סימן יח**

מהאי טעמא חשבתי בדעתי דלא יועיל לנו לענין הזכרת החולה באמצע התפלה עצתו הכללית של המהר"ם שיק בתשובותיו חאו"ח סי' כ"ו דמחמת החששא דשמא מת כותב דנראה דיש לתקן הנוסחא ולבקש ולומר אם עדיין הוא חולה ה' ישלח לו רפואה שלימה ובזה יצא ידי כל החששות ע"ש.

משום דכל זה ניחא לענין עשיית מי שברך בקרה"ת =בקריאת התורה=, שלא תהא תפלת שוא, דבעצם מצינו שהזכיר מזה הנחלת שבעה בעצמו בסי' פ' שם שכותב דגם ברכת חולים יכולים לברך אותו על תנאי ולהתנות אם חולה פלוני שבמקום פלוני הוא עודו חי יהי רצון וכו' ואינו תפלת שוא כלל, אלא שמתוך כך צועד הנחלת שבעה שם גם הלאה וכותב דמהשתא אם רשאי להתפלל על תנאי א"כ זכינו לדין דגם בלא תנאי נוכל לברך אותו מאחר דמוקמינן ליה אחזקת חי ע"ש.
אבל גם אי יהיבנא ליה להמהר"ם שיק דעל תנאי יותר טוב, אבל הרי לא נועיל לצאת ידי חששא בכך לענין הזכרת בקשה בתוך השמ"ע דהרי כאמור ישנו בזה ספק של הפסקה ולפי הנוסחא שבסידורים יש גם שאלה של הזכרת ש"ש =שם שמים= לבטלה, ואם אנחנו מזכירים על תנאי הרי אנו מראים בנפשותינו שאנו חוששים לשמא כבר מת, וא"כ איך אנו מכניסים א"ע שוב בתוך כדי כך לידי חשש הפסק ולידי חשש של הזכרת ש"ש לבטלה, ולכך נלפענ"ד דאם לבוא להזכיר בתוך התפלה אדרבא יותר טוב להזכיר בלי שום תנאי ובדעה דסבירא לן דמוקמינן ליה בחזקת חי, ומכיון דסבירא לן דכך היא ההלכה א"כ תו אין שום חשש עפ"י ההלכה לא לספק הפסק ולא לספק הזכרת ש"ש לבטלה.

**43. ערוך השולחן אורח חיים הלכות תפילה סימן קיט**

סעיף ב
ודע דזה דבר פשוט שלא התירו חז"ל להוסיף בשמ"ע אלא במקרה כשצריך לזה אבל להוסיף תפלה קבועה תמידיות בשמ"ע הוא העזה יתירה וחוצפא כלפי אנשי כנה"ג ועל זה יודה כל ת"ח וכל אשר יראת ה' בקרבו ובכן יש לצעוק על המדפיסים שהוסיפו בסידורים בשמע קולנו תפלה קבועה אנא ה' חטאתי וכו' אתה הוא הזן ומפרנס וכו' ורבים מעמי הארץ אומרים זה תמיד ככל תפלת י"ח ולבי עלי דוי על המעשה הזה ושמעתי שכבר הרעיש על זה אחד מגדולי הדור בדור שלפנינו אלא שבעוה"ר אימסר עלמא בידא דטיפשאי והמדפיסים עושים כרצונם ואין בידינו למחות וזה שהביאו מזוהר שטוב לשאול על מזונותיו תמיד אפילו הוא עשיר או להתודות על חטאיו [מג"א סק"א] זהו ודאי כן הוא אבל לא לעשות נוסחא קבוע בתוך תפלות אנשי כנסת הגדולה ואם ירצה יכול לומר אותם אחר התפלה ואחר יהיו לרצון ומי ימחה בידו וכבר אמרו בגמרא דאחר התפלה יכול לומר אפילו כסדר של יוה"כ:

**44. ספר חסידים (מרגליות) סימן קנח**

ואם תצטרך לפרנסה אל תשים לבך רק לאותה ברכה כמו לברכת השנים או אם יש לך חולי אל תשים לבך רק לברכת חולים מפני שאומרים עליך למעלה זה פלוני סבור שאינו צריך אלא לזאת לכך תכוין בכל הברכות.